**MEGHÍVÓ**

**Következő előadó: Nagy Tímea kétszeres olimpiai bajnok párbajtőrvívó**

Hírneves, ELTE falai közül kikerült alumnusok beszélnek munkájukról, sikereikről és ELTE-s kötődéseikről azon az előadássorozaton, amelyet „ELTE Sikerek” címmel indított az elmúlt tanévben az ELTE Alumni Központ.

Nagy Tímea kétszeres olimpiai bajnok párbajtőrvívó, a Halhatatlan Magyar Sportolók Egyesületének tagja az ELTE Bárczi Gusztáv Gyógypedagógia Karon végzett logopédusként. Kétszeres olimpiai bajnok, hatszoros világbajnok, Európa-bajnok és hatszoros magyar bajnok.

Az ELTE Sikerek előadássorozat keretében részleteket hallhatunk az előadók munkásságáról, legfrissebb törekvéseiről, eredményeiről, esetenként megtudhatjuk azt is, ki hogyan emlékszik vissza az egyetemen töltött évekre, oktatókra. Milyen szerepet játszott az életében, a karrierje későbbi alakulásában az ELTE? Milyen útmutatást javasolna azoknak, akik most építik a saját vagy gyermekük karrierjét? Melyek korunk figyelemreméltó kezdeményezései, irányai, hol vannak a jelen ígéretes tehetségei? Az előadások végén lehetőség nyílik kérdések feltevésére is.

A sorozat védnökei: Dr. Borhy László rektor; Dr. Scheuer Gyula kancellár; Dr. Berend T. Iván tiszteletbeli védnök, az MTA korábbi elnöke; Dr. Hudecz Ferenc fővédnök, korábbi rektor.

A rendezvény ingyenes, de az esemény a terem korlátozott befogadóképessége regisztrációköteles!

Regisztrációs link: elte.hu/alumni/eltesikerek/nagytimea

Időpont: 2017. november 15. 18:30

Helyszín: 1056. Budapest, Egyetem tér 1-3. (ELTE Aula Magna)

**Örök Diákjait visszavárja az ELTE ALMA MATER!**

ELTE Alumni Központ